钦定古今图书集成/明伦汇编/氏族典/第208卷 > 曹豳
## 钦定古今图书集成/明伦汇编/氏族典/第208卷 > 曹豳

按《宋史曹叔远传》：“叔远族子豳，字西士，少从钱文子
学，登嘉泰二年进士第，授安吉州教授，调重庆府司
法参军，改知建昌县，擢秘书丞兼仓部郎官，出为浙
西提举常平，移浙东提点刑狱，召为左司谏，与王万、
郭磊卿、徐清叟俱负直声，当时号‘嘉熙四谏。迁起居
郎，进礼部侍郎，不拜。久之，起知福州，再以侍郎召，为’”
台臣所沮而止，遂守宝章阁待制致仕，卒，谥文恭。子
愉老，亦登进士第。